翰林將指下學峽賓聲叟爲諸友先雨雪載途民亦勞止一詩懷之
作者：方逢振
朝代：宋

paragraphs: 空山雪片大如盤，有客遠在孤館眠。
翰林喝馬不到地，白帝叱馭親行鞭。
疾驅滕六笞飛廉，六花急舞狂且顛。
玉皇香案口讀宣，深衣大带依然仙。
東里先生履欲穿，濕透布襪枵嚢纏。
高談雄辯罏亭邊，不有義意誰肯前。
陽羨山中春信傳，兩驂已發垂虹鞭。
諸君急棹山陰船，子猷逸興今翻然。